Viðvörun frá Veðurstofu Íslands vegna norðan veðurs næstu daga Veðurstofa Íslands sendi frá sér eftirfarandi tilkynningu í dag : Viðvörun vegna norðan veðurs næstu daga Veðurstofan bendir á að vonskuveður verður um norðanvert landið næstu daga . Búast má við norðanátt og snjókomu með vindhraða á bilinu 13 - 20 m / s . Þar sem norðanáttin er langvinn má reikna með miklum áhlaðanda sjávar . Reikna má með að ölduhæð geti náð 12 metrum norður og austur af landinu og samfara hárri sjávarstöðu gæti það valdið vandræðum á hafnarsvæðum , einkum fyrir norðan . Eru menn hvattir til þess að huga að bátum í höfnum og hafa í huga að ísing getur myndast og hlaðist á báta á skömmum tíma . Eins hvetur Veðurstofan húsdýraeigendur á að koma skepnum sínum í skjól ef kostur er .